Diari Oficial de la Generalitat Valenciana


Sumari del DOGV 8086, del 18-07-2017 (2017/6556)

RESOLUCIÓ de 14 de juliol de 2017, del director general d'Administració Local, per la qual s'aprova la llista provisional d'aspirants admesos a la borsa de treball per a la provisió, amb caràcter interí, de llocs reservats a personal funcionari amb habilitació de caràcter nacional de la subescala secretaria-intervenció convocada per la Resolució de 2 de març de 2017.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8086

Data del DOGV
:   18-07-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/6556


Data del document
:   14-07-2017

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 14 de juliol de 2017, del director general d'Administració Local, per la qual s'aprova la llista provisional d'aspirants admesos a la borsa de treball per a la provisió, amb caràcter interí, de llocs reservats a personal funcionari amb habilitació de caràcter nacional de la subescala secretaria-intervenció convocada per la Resolució de 2 de març de 2017.  
 [2017/6556]  
L'article 92 bis, apartat 7, de la Llei 7/1985, de 2 d'abril, reguladora de les bases del règim local, en la seua redacció donada per la Llei 27/2013, de 27 de desembre, de racionalització i sostenibilitat de l'administració local, atribueix, a les comunitats autònomes, la competència per al nomenament de personal interí en llocs de funcionaris d'administració local amb habilitació de caràcter nacional. Aquesta competència s'arreplega així mateix en la Llei 8/2010, de 23 de juny, de règim local de la Comunitat Valenciana, concretament en l'article 164,8.  
  
El Decret 154/2016, de 21 d'octubre pel qual es regula el procediment de selecció de funcionaris interins i es creen les borses de treball per a la provisió interina de llocs de treball reservats a personal funcionari amb habilitació de caràcter nacional ha regulat la creació de borses de treball per a la cobertura interina d'aquests llocs. El 10 de març de 2017, es va aprovar la Resolució del director general d'Administració Local per la qual es va convocar el procediment per a la constitució d'una borsa de treball per a la provisió interina de llocs reservats a la subescala secretaria-intervenció.  
En data 2 de maig de 2017, va ser publicada, en el Diari Oficial de la Generalitat Valenciana, la Resolució de 7 d'abril de 2017, de la Direcció General d'Administració Local, per la qual s'aprovava la llista provisional d'aspirants admesos i exclosos, la qual va ser elevada a definitiva per Resolució de 26 de maig de 2017 (DOGV 8053, 01.06.2017).  
  
Entre els dies 19 i 30 de juny de 2017, va tindre lloc la realització del mòdul formatiu previst tant en el Decret 154/2016 com en la resolució de convocatòria. Conclòs aquest, es va procedir, en data 12 de juliol, a la valoració dels aspirants per part del tribunal previst en l'article 6 del Decret 154/2016.  
D'acord amb la convocatòria de 10 de març de 2017, finalitzats aquests tràmits s'haurà de procedir a la publicació provisional en el Diari Oficial de la Generalitat Valenciana i els aspirants seran classificats per l'orde de puntuació obtinguda i, una vegada publicada la relació d'aspirants, els seus integrants hauran d'aportar, a la Direcció General d'Administració Local en el termini de quinze dies hàbils, determinada documentació. Els que no presenten la indicada documentació en el termini establit o si se'n deduïra que no reuneixen els requisits exigits, quedaran exclosos de la borsa de treball.  
D'acord amb els antecedents anteriors resolc:  
  
Primer  
Aprovar, per l'ordre de puntuació de annex I, la relació d'aspirants que integraran la borsa de treball per a la provisió interina de llocs de treball reservats a personal funcionari amb habilitació de caràcter nacional en la subescala secretaria-intervenció.  
  
Segon  
Els aspirants que formen part d'aquesta hauran d'aportar, en el termini de quinze dies hàbils en el cas que no conste en poder d'aquesta Administració, la documentació següent:  
a) Fotocòpia compulsada de la titulació acadèmica exigida en la convocatòria o certificació acadèmica que acredite haver realitzat els estudis necessaris per a l'obtenció del títol.  
b) Declaració jurada o promesa de no haver sigut separat, per mitjà d'expedient disciplinari, del servei de cap administració pública, ni trobar-se inhabilitat per a l'exercici de les funcions públiques.  
  
c) Domicili als efectes de notificacions, així com un o més telèfons de contacte i, si és el cas, correu electrònic.  
  
Els aspirants que no presenten la indicada documentació en el termini establit o si d'ella es deduïra que no reuneixen els requisits exigits, quedaran exclosos de la borsa de treball.  
  
Tercer  
Excloure de la llista els aspirants que no es van presentar a la realització del mòdul formatiu: Tamara Manuel Garrigós, Isabel Victoria Carrió Manresa, María Teresa Peris Azpilicueta, Elena Molina Puertos, Patricia Delgado Granell, Felipe Javier Sanfélix Ballester, María Carmen Gimeno Subirats, David Garcia Requena, María José Vicent Lengua, Carmen María Huesca Pérez, Yolanda Tortajada Toncha.  
  
Quart  
Excloure així mateix Josep Simó Company per no haver acreditat la superació d'algun exercici de les proves oficials d'accés a les distintes subescales de funcionari d'administració local amb habilitació de caràcter nacional.  
  
València, 14 de juliol de 2017.- El director general d'Administració Local: Antoni Such Botella.